CELEX: 32021D0926
Language: fi
Date: 2021-06-07 00:00:00
Title: Neuvoston päätös (EU) 2021/926, annettu 7 päivänä kesäkuuta 2021, Euroopan unionin puolesta otettavista kannoista julkisesti tuettuja vientiluottoja koskevan järjestelyn osallistujien ja siviili-ilma-aluksia koskevan alakohtaisen sopimuksen sopimuspuolten välisissä kirjallisissa menettelyissä, jotka koskevat Yhdistyneen kuningaskunnan pyyntöjä liittyä järjestelyyn ja sopimukseen

9.6.2021   
               
               
                  FI
               
               
                  Euroopan unionin virallinen lehti
               
               
                  L 203/12
               
            
         NEUVOSTON PÄÄTÖS (EU) 2021/926,
         annettu 7 päivänä kesäkuuta 2021,
         Euroopan unionin puolesta otettavista kannoista julkisesti tuettuja vientiluottoja koskevan järjestelyn osallistujien ja siviili-ilma-aluksia koskevan alakohtaisen sopimuksen sopimuspuolten välisissä kirjallisissa menettelyissä, jotka koskevat Yhdistyneen kuningaskunnan pyyntöjä liittyä järjestelyyn ja sopimukseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Taloudellisen yhteistyön ja kehityksen järjestön (OECD) puitteissa laaditun julkisesti tuettuja vientiluottoja koskevan järjestelyn, jäljempänä ’järjestely’, sisältämiä suuntaviivoja sovelletaan unionissa Euroopan parlamentin ja neuvoston asetuksen (EU) N:o 1233/2011 (1) nojalla.
                  
               
                     (2)
                  
                  
                     Järjestelyn osallistujat ovat Australia, Euroopan unioni, Japani, Kanada, Korea, Norja, Sveitsi, Turkki, Uusi-Seelanti ja Yhdysvallat.
                  
               
                     (3)
                  
                  
                     Siviili-ilma-aluksia koskeva alakohtainen sopimus, jäljempänä ’sopimus’, on järjestelyn liitteessä III ja erottamaton osa järjestelyä. Myös sopimusta näin ollen sovelletaan unionissa asetuksen (EU) N:o 1233/2011 nojalla.
                  
               
                     (4)
                  
                  
                     Sopimuksen sopimuspuolet ovat Australia, Brasilia, Euroopan unioni, Japani, Kanada, Korea, Norja, Sveitsi, Uusi-Seelanti ja Yhdysvallat.
                  
               
                     (5)
                  
                  
                     Järjestely, mukaan lukien sopimus, muodostaa kehyksen julkisesti tuettujen vientiluottojen asianmukaiselle ja avoimelle käytölle niiden soveltamisaloilla. Sen avulla pyritään edistämään tasapuolisia toimintaedellytyksiä julkisesti tuettujen vientiluottojen osalta, jotta voitaisiin kannustaa viejien välistä kilpailua siten, että se perustuisi pikemminkin vietävien tavaroiden ja palveluiden laatuun ja hintaan kuin mahdollisimman edullisiin julkisesti tuettuihin rahoitusehtoihin.
                  
               
                     (6)
                  
                  
                     Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, on eronnut unionista 1 päivästä helmikuuta 2020 (2).
                  
               
                     (7)
                  
                  
                     Järjestelyn 3 artiklan mukaan nykyiset osallistujat voivat kutsua osallistujiksi sellaisia OECD:n jäseniä, jotka eivät ole järjestelyn osallistujia, tai OECD:hen kuulumattomia maita. Maa, joka ei ole sopimuksen sopimuspuoli, voi tulla sopimuspuoleksi sopimuksen lisäyksessä I vahvistettujen menettelyjen mukaisesti.
                  
               
                     (8)
                  
                  
                     Yhdistynyt kuningaskunta pyysi 28 päivänä tammikuuta 2021 päivätyllä kirjeellä, että järjestelyn osallistujat ja sopimuksen sopimuspuolet suostuisivat siihen, että siitä tulee järjestelyn osallistuja ja sopimuksen sopimuspuoli. Järjestelyn osallistujien ja sopimuksen sopimuspuolten on päätettävä kyseisistä pyynnöistä kirjallisella menettelyllä.
                  
               
                     (9)
                  
                  
                     On aiheellista määrittää unionin puolesta otettava kanta päätökseen, joka järjestelyn osallistujien on määrä hyväksyä, sekä unionin puolesta otettava kanta päätökseen, joka sopimuksen sopimuspuolten on määrä hyväksyä, koska kummatkin suunnitellut päätökset sitovat unionia asetuksen (EU) N:o 1233/2011 2 artiklan nojalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Unionin puolesta otettava kanta julkisesti tuettuja vientiluottoja koskevan järjestelyn osallistujien välisessä kirjallisessa menettelyssä, joka koskee Yhdistyneen kuningaskunnan pyyntöä tulla järjestelyn osallistujaksi, on, että kyseistä pyyntöä puolletaan.
            
            
               2.   Unionin puolesta otettava kanta siviili-ilma-aluksia koskevan alakohtaisen sopimuksen sopimuspuolten välisessä kirjallisessa menettelyssä, joka koskee Yhdistyneen kuningaskunnan pyyntöä tulla sopimuksen sopimuspuoleksi, on, että kyseistä pyyntöä puolletaan.
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 7 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               F. VAN DUNEM
            
         
         
            (1)  Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011, tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten 2001/76/EY ja 2001/77/EY kumoamisesta (EUVL L 326, 8.12.2011, s. 45).
         
            (2)  Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (EUVL L 29, 31.1.2020, s. 1).